Riisalo erivajadustega laste väärkohtlemisest Lille Kodus: järelevalve on vajalik, aga seda on võimatu teha iga päev(88)
Sotsiaalkaitseminister Signe Riisalo ütles, et kuigi sotsiaalteenuste ning nende osutajate järelevalve on oluline ja vajalik, siis on võimatu seda teha igapäevaselt.
Täna kirjutas Eesti Päevaleht, kuidas Rakveres Lille Kodus väärkoheldi erivajadustega lapsi rängalt teadaolevalt üle kolme kuu. Peksmiseks ja kinnihoidmiseks kasutati autorehvi, puulusikaid, suusamaski ja plekk-karpi. AS Hoolekandeteenused vallandas naised töölt juba kaks aastat tagasi, kui asi oli ilmsiks tulnud. Praeguse seisuga ei osuta Lille Kodu lastele enam teenust, sest sotsiaalkindlustusametiga sõlmitud viieaastane leping on lõppenud.